# Irene Sarrionandia

Irene Sarrionandia Unzueta (Oromiño, Zornotza, Bizkaia, 1948ko abenduaren 8a) mendi korrikalaria da. Mendi lasterketen aintzindaria da eta adinean aurrera joan arren, oraindik jardunean dago. Bakarra da Camille Extreme lasterketaren edizio guztietan parte hartzen.

## Biografia

Irene Sarrionandia Oromiño auzoko Zuetzagoiti baserrian jaio zen eta bertan eta Mendiola artean pasa zituen bere lehen urteak.
Magisteritzako ikasketak egin zituen Bilbon UPV/EHUn eta ikastolak martxan hasi ziren garaian Debako Itziarko Ama ikastolan hasi zen lanean. Urte batzuk geroago ikastola herriko eskolarekin elkartu eta Luzaro Ikastetxea sortu zen. Bertan egin du lan Irenek erretiroa hartu arte.
Beste bi lankiderekin batera hasi zen korrika egiten. Hasieran errepidez Deba inguruan ibiltzen ziren, eta bere lankideek utzi arren, Irenek jarraitu egin zuen bere denbora librean, astean pare bat aldiz edo korrika egiten. Bere ibilbideak luzatzen hasi zen eta Behobia-Donostia lasterketan parte hartzea erabaki zuen hainbat urtetan jarraian eginez. Halako batean errepidez kanpo korrika egitearen abantailarekin ohartu zen eta hori esperimentatzen hasi zen.
55 urterekin ezusteko bat izan zuen bere bizitzan, minbizia diagnostikatu baitzioten. Gaixotasunak ez zion eragotzi bizimodu aktiboarekin jarraitzea, ibili, yoga egin, ortuko lanak, kiroldegira joan, mugitu...
2003an Zegama-Aizkorrirekin, bere bigarren ekitaldian, hasi zituen Irenek mendi lasterketak. 11 edizio egin zituen jarraian eta beste lasterketa batzuetan ere parte hartzea erabaki zuen, adibidez, Izabako Camile Extreme. Lasterketa horren ekitaldi guztietan parte hartu du. Euskal Herriko eta Pirinioetako hainbat eta hainbat lasterketetan parte hartu du, besteak beste, Nafarroa Extreme eta Domusa Teknik 40 MLK-n.
Bere bizitzaren zati garrantzitsua da korrika egitea. Nahiz eta korrikalari gazteen moduko markak ez dituela beteko jakin, berak ahal duen neurrian parte hartzen du, eta bere onena ematen saiatzen da lasterketa guztietan. Bere azken egunera arte ibili ahal izatea du amets, korrika ez bada, oinez, baina ibili.

## Lasterketak (aukeratuak)

| Data | Lasterketa | Denbora | Sailkapena |
| 2023 | Gran Trail Trangoworld Aneto-Posets 2023 - Maraton de las Tucas. 42.1 KM - 2610 M+ | 09:38:56 | 648 / 864 |
| 2023 | Ultra Trail Torla Ordesa 2023 - Vuelta al Cebollar. 25 KM 1800 M+ | 05:53:08 | 147 / 161 |
| 2022 | Domusa Teknik 40 MLK | 3:19:11 | 25. emakume beteranoetan |
| 2022 | Nafarroa Xtrem NX35 | 6:13:51 | 16. emakume beteranoetan |
| 2021 | Canfranc-Canfranc 2021 - Maraton 45K | 9:54:43 | 162/257 |
| 2021 | GMMB 2021 | 8:42:43 | 1.Master-F |
| 2021 | Gorbeia Suzien | 6:20:14 | 448. |
| 2015 | Puyar y Baxar | 3:29:07 | 1. emakume beteranoetan |
| 2015 | Nafarroa oinez eta lasterka mendi lasterketa | 4:31:51 | 5. emakume beteranoetan |
| 2013 | 2KV Collarada | 3:24:22 | 32. emakume beteranoetan |
| 2012 | XI Zegama Aizkorri mendi maratoia | 7:25:45 | 9. emakume beteranoetan |
| 2011 | IV Anboto Kilometro bertikala | 1:00:24 | 208. |
| 2010 | XVII Hiru Handiak | 17:46:40 | 6. |
| 2009 | I Arratzu Urdaibai mendi lasterketa | 4:20:17 | 12. |
| 2009 | La porta del Cel | | 304/511 Travessa modalitatean |
| 2008 | VII Zegama- Aizkorri | 6:17:27 | 5. emakume beteranoetan |
| 2007 | Olazagutia- Urbasa | 2:56:54 | 138. |

## Sariak eta ohoreak

* Mendiko Lasterketaren Saria 2021. Euskal Mendizaletasunaren XXV. Galan Ordizian emana mendiko lasterketen aitzindaria izateagatik eta jardunean egoteagatik.
* Camille-ren edizio guztietan parte hartuz izan duen inplikazioa aitortzeko, Camille Extremeko emakumezkoen lehen postuaren saria 2022tik aurrera Irene Sarrionandia Saria deituko da.
* Euskal Herria Mendi Erronkaren X. edizioan omendua izan zen.
* Kirol Federatuaren Saria (Afedegi Gala 2024) jaso zuen.

## Erreferentziak

* 1 2 3 4 5 (Gaztelaniaz) «27» EITB (Noiz kontsultatua: 2022-04-22).
* ↑ admin. «Aurkezpena» Domusa Teknik - 40 MLK (Noiz kontsultatua: 2022-04-22).
* 1 2 (Gaztelaniaz) «Irene SARRIONANDIA-UNZUETA - Sus resultados y su UTMB® Index» utmb.world (Noiz kontsultatua: 2024-12-03).
* ↑ «Clasificaciones» www.kronoak.com (Noiz kontsultatua: 2022-06-11).
* ↑ Nafarroa Xtreme NX35 2022 sailkapena. .
* ↑ Canfranc-Canfranc 2021 maratoiaren emaitzak. .
* ↑ GMMB 21 podium. .
* ↑ Gorbeia Suzien 2021 orokorra. .
* ↑ (Gaztelaniaz) Sports, AvaiBook. «Clasificaciones - 2KV COLLARADA 2015» https://inscripciones.empa-t.com/ (Noiz kontsultatua: 2022-04-22).
* ↑ Observon. Clasificación CARRERA DE MONTAÑA NAFARROA OINEZ ETA LASTERKA - 2015 elizondo. (Noiz kontsultatua: 2022-04-22).
* ↑ (Gaztelaniaz) Sports, AvaiBook. «Clasificaciones - 2KV COLLARADA 2013» https://avaibooksports.com/ (Noiz kontsultatua: 2022-04-22).
* ↑ XI Zegama Aizkorri emaitzak. .
* ↑ IV Anboto kilometro bertikala. Sailkapena. .
* ↑ (Gaztelaniaz) «XVII HIRU HAUNDIAK 2010» 1library.co (Noiz kontsultatua: 2022-04-22).
* ↑ (Gaztelaniaz) «ARRATZU URDAIBAI MENDI LASTERKETA .» Lasterketak.eus (Noiz kontsultatua: 2022-04-22).
* ↑ La Porta del Cel. Sailkapena. .
* ↑ VII Zegama Aizkorri. Sailkapena. .
* ↑ Olazagutia Urbasa . Sailkapena. .
* ↑ (Gaztelaniaz) http://www.ziranet.es,+ZiRaNet |. «Euskal Mendizale Federazioa - Federación Vasca de Montaña» emf.eus (Noiz kontsultatua: 2022-04-22).
* ↑ «CAMILLE EXTREME» www.facebook.com (Noiz kontsultatua: 2022-06-11).
* ↑ ehme. (2024-05-20). «EHME X. EDIZIOKO OMENDUA» EHME (Noiz kontsultatua: 2024-12-03).
* ↑ «Irene Sarrionandia Unzueta mendi lasterkaria omenduko dute Euskal Herria Mendi Erronkan - Leitzaldea» Erran.eus (Noiz kontsultatua: 2024-12-03).
* ↑ #gipuzkoakirolak.
* ↑ (Gaztelaniaz) «Noticias de la GMF» Gipuzkoako Mendizale Federazioa - Federación de Montaña de Gipuzkoa (Noiz kontsultatua: 2024-12-03).

## Kanpo estekak

* Irene Sarrionandiaren facebook orria
* Irene Sarrionandiaren instagram orria
* Elkarrizketa. Berria egunkaria. (2022-09-27)
* Mañaritik Atxetara proba egin aurreko elkarrizketa Anboton
* Datuak: Q111680403